આપણે વેપારી પ્રજા છીએ. આપણી જીવનશૈલી અને રહેણીકરણીમાં ઘણા બધા શબ્દોમાં જાણે અજાણે એની અસર દેખાઈ આવે છે. જેમ કે કોઈને પૂછીએ કે ‘ધંધો કેમ ચાલે છે?’ તો એ કહેશે ‘ટાંટિયા મળતા નથી.’ અર્થાત્ જમા ઉધારનો મેળ પડતો નથી. કોઈ અણગમતો મહેમાન આવી ચડે તો કહીએ કે ‘માથે પડેલો છે.’ એટલે ગોડાઉનમાં આવેલો વધારાનો સામાન! આપણી દેવી પણ ‘વૈભવલક્ષ્મી’ હોય. હનુમાનજી જેવા સાતિ્ત્વક સેવકને પણ આપણે નામ આપીએ ‘રોકડિયા હનુમાન!’ સર્વત્ર રોકડની જ બોલબાલા.